Public procurement notice: Contract Award Notice
Published: 2024-10-11
Buyer: A/S Storebælt
Country: DK
Region: DK011
Contract type: Services
CPV classification: 31158000: Battery chargers | 45310000 | 63712600 | 65310000: Electricity distribution
Estimated value: 118500000 DKK
Award criteria: price

Technical requirements: Udbuddet gennemføres efter principperne for udbud med forhandling. Udbudsformen betyder at processen – i hovedtræk – indeholder følgende aktiviteter:
- Virksomheder kan på baggrund af koncessionsbekendtgørelsen ansøge om prækvalifikation.
- På baggrund af de modtagne prækvalifikationsansøgninger prækvalificeres fem virksomheder.
- Prækvalificerede virksomheder kan afgive et indledende forhandlingstilbud (INDO).
- Efter tilbudsfristens udløb gennemgår Ordregiver INDO og afholder forhandlinger med alle virksomheder.  
- Efter den endelige tilbudsfrists udløb (og efter forhandlingsforløbet) tildeler Ordregiver koncessionskontrakten til den tilbudsgiver, som har afgivet det tilbud, som afspejler højeste pris.
A/S Storebælt (herefter benævnt ”A/S Storebælt eller ”Ordregiver”) ønsker at indgå en koncessionsaftale med en Operatør af lynladestandere (herefter benævnt ”Operatør” eller ”tilbudsgiver”) og udbyder nærværende tjenesteydelseskoncession om etablering, drift og vedligeholdelse af lynladepark ved Knudshoved.

A/S Storebælt ejer et område ved Knudshoved. Denne koncessionsaftale omfatter etablering, drift og vedligeholdelse af lynladestandere med i alt 22 ladepunkter på Det Lejede Areal jf. Koncessionskontrakt og Bilag 1.

Den vindende Operatør etablerer for egen regning 20 ladepladser til personbiler og 2 ladepladser til lastbiler. Alle 20 ladepladser til personbiler, skal hver have ladeudtag med en ladeeffekt på 150kW eller større. Ved de 2 ladepladser til lastbiler, skal hvert ladeudtag have en ladeeffekt på 350 kW eller større. Til brug for lynladeparken skal den vindende Operatør derudover også:
• Trække kabler for lynladeparkens elforsyning.
• Opsætte transformerstation.
• Etablere afvanding, belægning, belysning og skiltning.

Den vindende operatør, er ansvarlig for al etablering af lynladeparken, herunder indhentelse af myndighedstilladelser, og forestår drift og vedligeholdelse i koncessionsaftalens 10-årige løbetid. Operatøren betaler en omsætningsbaseret afgift målt pr. kWh. leveret til slutbrugere.

AFI-loven (Lov nr. 412 af 4. april 2022 om infrastruktur for alternative drivmidler til transport) forventes ændret i løbet af udbudsfasen med henblik på implementeringen af AFI-forordningen (forordning 2023/1804/EU af 13. september 2023, 32023R1804). Ny dansk lovgivning kan medføre behov for opdateringer af udbudsmaterialet, og ordregiver forbeholder sig derfor retten til at foretage ændringer af udbudsmaterialet på baggrund heraf.
I henhold til lov om Klagenævnet for Udbud (lov nr. 492 af 12. maj 2010 med senere ændringer), skal klage indgives til Klagenævnet for Udbud inden følgende klagefrister:
- Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, jf, lovens § 2, stk. 1, nr. 1, og koncessionsdirektivets artikel 40, stk. 1.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen. 
3) 6 måneder efter at ordregiveren har indgået en rammeaftale regnet fra dagen efter den dag, hvor ordregiveren har underrettet de berørte ansøgere og tilbudsgivere, jf. lovens § 2, stk. 2.
4) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill-perioden, jf. lovens § 6, stk. 4. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.
Klagenævnet for Udbuds e-mailadresse er klfu@naevneneshus.dk.
Klagenævnet for Udbuds klagevejledning kan findes på https://naevneneshus.dk/start-din-klage/klagenaevnet-for-udbud/vejledning/
Ordregiver kan forlænge Kontrakten med op til tre år. Ordregiver kan udnytte optionen helt eller delvist. Såfremt Ordregiver ønsker at gøre brug af optionen, skal Ordregiver senest 12 måneder inden kontraktens ordinære ophør meddele Operatøren, at Kontrakten forlænges, samt angive antal år Kontrakten forlænges.


Winner: Fastned Denmark ApS
Number of bids: 1